Tank (συγκρότημα)

Η αρχική περίοδος

Οι Tank σχηματίστηκαν στο Κρόιντον τον Φεβρουάριο του 1980 από τον μπασίστα και τραγουδιστή Άλτζι Γουόρντ, πρώην μέλος των The Damned, τον κιθαρίστα Πίτερ Μπραμπς και τον αδελφό του και ντράμερ Μαρκ Μπραμπς.
Το πρώτο τους σινγκλ με τίτλο "Don't Walk Away", ανεβαίνοντας στο # 33 των βρετανικών τσαρτ. Την παραγωγή του άλμπουμ ανέλαβε ο κιθαρίστας των Motörhead, Έντι Κλαρκ και οι κριτικές ήταν ιδιαίτερα θετικές, με το σινγκλ "Crazy Horses" αποτελούμενο από την διασκευή του ομώνυμου κομματιού των The Osmonds, έδωσε ακόμη μεγαλύτερη δημοτικότητα στους Tank.
Το μεγαλύτερο μέρος του κοινού του συγκροτήματος ήταν στην Ευρώπη και την Ιαπωνία και μετά από συνεχείς περιοδείες στα μέρη αυτά, οιγαν και αυτά είναι κακό μπορεί και
τις εμφανίσεις των Girlschool, Motörhead και Diamond Head, κυκλοφόρησαν το δεύτερο τους άλμπουμ με τίτλο "Power of the Hunter".
Μετά την διάλυση της δισκογραφικής εταιρείας "Kamaflage Records", υπέγραψαν στην "Music for Nations" και ηχογράφησαν το τρίτο τους άλμπουμ με τίτλο "This Means War", το οποίο εκδόθηκε τον Ιούνιο του 1983. Στον συγκεκριμένο δίσκο έκανε την εμφάνιση του ο κιθαρίστας Μικ Τάκερ, αποτελώντας δίδυμο με τον Μπραμπς, πριν ο τελευταίος αντικατασταθεί από τον Κλιφ Έβανς, στις αρχές του 1984. Την ίδια περίοδο, τα τύμπανα ανέλαβε ο Γκρέιαμ Κράλαν, ηχογραφώντας μαζί τους το άλμπουμ "Honour & Blood", πριν δώσει την θέση του, αρχικά στον Μάικλ Μπετέλ και στην συνέχεια στον Γκάρι Τέιλορ.
Λίγο πριν, οι Tank άνοιγαν τις εμφανίσεις των Metallica κατά την διάρκεια της ευρωπαϊκής τους περιοδείας και αργότερα περιόδευσαν στις Ηνωμένες Πολιτείες μαζί με τους Raven. Το άλμπουμ "Tank" κυκλοφόρησε το 1987, με την σύνθεση του σχήματος να αποτελείται από τους Γουόρντ, Τάκερ, Έβανς και Τέιλορ.
Το 1989, ο Στιβ Κλαρκ αντικατέστησε τον Τέιλορ αλλά το συγκρότημα διαλύθηκε, αν και διατήρησε ένα μέρος του κοινού του, με τους Sodom να διασκευάζουν το "Don't Walk Away" στο άλμπουμ "Agent Orange" του 1989 και το "Turn Your Head Around" στο "Better Off Dead" του 1990.

Επανένωση

Το 1997, μία νέα εκδοχή του συγκροτήματος, με τον Γουόρντ, τον Έβανς και τον Τάκερ να πλαισιώνονται από το ντράμερ Στιβ Χόπγκουντ, κυκλοφόρησε τον ζωντανά ηχογραφημένο δίσκο "The Return of the Filth Hounds - Live" για την "Rising Sun Records" και έπαιξε στο φεστιβάλ "Bang Your Head" το 1998.
Στις αρχές του 1999, περιόδευσαν στην Ιαπωνία μαζί με τους Praying Mantis και η ιαπωνική εταιρεία "Pony Canyon" κυκλοφόρησε την συλλογή "Metal Crusade '99", η οποία περιελάμβανε κομμάτια των Tank, Samson και Trespass, ηχογραφημένα στο Hibiya Open Theatre του Τόκιο.
Το 2001, κυκλοφόρησε το ζωντανό άλμπουμ "War of Attrition - Live '81", ηχογραφημένο στην συναυλία του συγκροτήματος στο Ντόρτμουντ το 1981, όπου έπαιζαν ως support συγκρότημα των Motörhead.
Την επόμενη χρονιά, κυκλοφόρησε ο πρώτος στούντιο δίσκος των Tank μετά από δεκαπέντε χρόνια, με τίτλο "Still at War", μέσω της "Spiritual Beast Records". Τα τύμπανα είχε αναλάβει λίγους μήνες νωρίτερα, ο Μπρους Μπίσλαντ.
Τον Ιανουάριο του 2004, ο Γουόρντ εισήχθη σε νοσοκομείο για να του αφαιρεθεί εγκεφαλικός όγκος. Αμέσως μετά, ολοκληρώθηκαν οι ηχογραφήσεις του δίσκου "Sturmpanzer", ο οποίος περιελάμβανε την διασκευή στο "Tune To The Music" των Status Quo. Η κυκλοφορία του άλμπουμ αναβλήθηκε και τον Δεκέμβριο του 2008, ο Γουόρντ αποσύρθηκε από την μουσική βιομηχανία. Τα φωνητικά του συγκροτήματος ανέλαβε ο πρώην τραγουδιστής των Rainbow, Ντούγκι Γουάιτ, το μπάσο ο Κρις Ντέιλ και στα τύμπανα επέστρεψε ο Μαρκ Μπραμπς.
Η νέα σύνθεση εμφανίστηκε ως πρώτο όνομα στο "Revenge Of True Metal festival" της Ιταλίας στις 11 Ιουλίου 2009 και συμμετείχε στο "Headbangers Open Air" της Γερμανίας δώδεκα ημέρες αργότερα. Παρ' όλα αυτά, ο Άλτζι Γουόρντ σε δηλώσεις του, επεσήμανε ότι το συγκρότημα συνέχιζε χωρίς την συγκατάθεση του.
Το 2010, ο Ντέιβ Κέιβιλ ανέλαβε τα τύμπανα του συγκροτήματος και κυκλοφόρησαν το άλμπουμ "War Machine", τον Οκτώβριο του 2010. Την επόμενη χρονιά, την θέση του Κέιβιλ πήρε ο Μαρκ Κρος, πρώην ντράμερ των Helloween, πριν επιστρέψει στο συγκρότημα ο Στιβ Χόπγκουντ για το άλμπουμ "War Nation" του 2012.
Παράλληλα, ο Άλτζι Γουόρντ δημιούργησε την δική του εκδοχή των Tank, κυκλοφορώντας το άλμπουμ "Breath of the Pit", στο οποίο ηχογράφησε ο ίδιος όλα τα όργανα.
Και οι δύο εκδοχές των Tank, προγραμματίζουν κυκλοφορίες δίσκων μέσα στο 2015.